คำว่า เศรษฐกิจฟองสบู่ BubbleEconomic หมายความว่าอะไร ช่วยตอบหน่อย
เป็นการเปรียบเทียบการเฟื่องฟูของระบบการเงินในธุรกิจโดยเฉพาะในตลาดหุ้น ซึ่งมักจะมาพร้อมกับการเพิ่มขึ้นของมูลค่าอสังหาริมทรัพย์ กล่าวคือธุรกิจโดยทั่วไปจะมีกำไร(ส่วนเพิ่มของสินทรัพย์)จากการค้าขาย แต่ฟองสบู่จะเป็นการเพิ่มมูลค่าโดยใช้การตีราคาสินทรัพย์เข้าช่วย ตัวอย่างเช่น บริษัท ช. มีสินทรัพย์ 100 บาท ค้าขายได้กำไร 10 บาท สิ้นปีงบออกมามีสินทรัพย์ 110 บาท มูลค่าของหุ้นในราคาตามบัญชี ก็จะเป็น 1.1 บาท(สมมติว่ามี 100 หุ้น)ผู้ถือหุ้นก็จะมีกำไรจากการถือหุ้นบริษัท ช. เท่ากับหุ้นละ 0.1 บาท ในขณะที่ บริษัท ต. มีสินทรัพย์ 100 บาท ในนี้มีที่ดิน 50 บาท ค้าขายได้กำไร 5 บาท แทนที่สิ้นปี บริษัท ต. จะแจ้งว่ามีสินทรัพย์อยู่ 105 บาท แต่ไม่ ผู้บริหารของบริษัท ต. กลับนำที่ดินไปตีราคา(ซึ่งขณะนั้นราคากำลังขึ้น) ปรากฏว่าที่ดินมีราคาเพิ่มขึ้น 50% เป็น 75 บาท บริษัท ต. ก็จะเปลี่ยนเป็นมีสินทรัพย์รวมเท่ากับ 130 บาทแทน ทำให้ผู้ถือหุ้นของ บริษัท ต. มีกำไรเพิ่มขึ้นจากการถือหุ้น หุ้นละ 0.3 บาท ซึ่งมากกว่าบริษัท ช. ที่ค้าขายเก่งกว่าเสียอีก ทีนี้ลองคิดว่าคนเล่นหุ้นจะรู้สึกอย่างไรที่คนถือหุ้นบริษัท ต. ได้กำไรถึง 30% จากการประกาศงบการเงินประจำปี ราคาตามบัญชีอาจแค่ 1.3 แต่ราคาซื้อขายกันจริง ๆ ต้องมากกว่านั้นอีก และน่าจะเพิ่มขึ้นเรื่อย ๆ ตามภาวะตลาด(ช่วงนั้นจะเรียกตลาดกระทิง) ซึ่งในความเป็นจริงจะสังเกตได้ว่าตัวเลขต่าง ๆ เป็นการตีเพิ่มทั้งนั้น ความสามารถในการบริหารงานจริงอาจไม่ใช่ หรือเป็นตรงกันข้าม ทำให้เมื่อตัวเลขซึ่งขยายออกไปมากเกินความเป็นจริง(เปรียบกับฟองสบู่) ถึงระดับหนึ่งจะต้องแตกออก ซึ่งก็มักจะมาพร้อมกับราคาที่ดินตก! ซึ่งฟองสบู่จะแตกแรงหรือไม่ก็อยู่ที่ราคาที่ดินว่าผันผวนมากขนาดไหน ส่วนปี 40 จะประกอบกันหลายเรื่อง ฟองสบู่แตกก็เป็นเพียงส่วนหนึ่ง การบังคับใช้มาตรฐานการบัญชีเกี่ยวกับการให้ผู้สอบตีราคาสินทรัพย์ด้วยก็เป็นอีกส่วนหนึ่งที่ทำให้ฟองสบู่แตก แต่ที่แย่ที่สุดคือการโดนโจมตีค่าเงิน(ขาลง)